
Baklasin ang mga balakid sa usapang 


pangkapayapaan 


pat na buwan mula nang maluklok ito, nabuo 
TANG rin ng rehimeng Aquino ang panel para sa 
pakikipag-usapang kapayapaan sa National De- 
mocratic Front of the Philippines (NDFP). Kabilang sa 
hinirang ni Aquino ang mga personaheng kinikilalang 
tunay na interesado sa prosesong pangkapayapaan. 
Ito na ang unang positibong hakbang tungo sa 
muling pagbubukas ng matagal nang nauntol at naba- 
hurang usapan. Sa kabilang panig, ilang buwan na 
mula nang ipahayag ng NDFP ang kahandaan nitong 
harapin sa usapang pangkapayapaan ang rehimeng 
Aquino oras na magpakita ito ng kaseryosohan dito. 
Inaasahang muling masisimulan ang mga pag- 


uusap sa bungad ng 2011. VIA 


Subalit higit pa ang mga hamon sa pagtu- 
tuloy ng usapang pangkapayapaan. Marami 
pang dapat ayusin para umusad ito nang 
maayos. Pangunahin dito ang pangangalla- 
ngang alisin ng GRP ang mga itinayo nitong 
balakid na sumasagka sa muling pagbubukas ng 
pormal na pag-uusap. 

Higit sa paghi- 
rang ng kanyang 
mga sugo, kaila- 
ngang ipakita ni 
Aquino ang ka- 
seryosohan sa 
pag-uusap sa 
pamamagitan 
ng pagtatagu- 
yod at paggalang 
sa mga dati nang 


Sabwatang Akbayan at 
rehimeng US-Aquino 


Mga tampok 
sa isyung ito... 


PAHINA 3 


Pagtutol sa 
pagmimina, lumalawak 


kasunduang pinirmahan ng NDFP at GRP. Dapat niyang 
pawiin ang lahat ng mga naging hakbang ng dating 
rehimen na naging mapangwasak sa usapang pangka- 
payapaan. 

Dapat kilalanin at mahigpit na itaguyod ang Joint 
Agreement on Safety and Immunity Guarantees (JA- 
SIG) na siyang nagbibigay-proteksyon sa mga konsul- 
tant at istap ng magkabilang panig na sangkot sa ne- 
gosasyon. Makailang ulit itong nilapastangan ng rehi- 
meng Arroyo sa pag-atake sa mga konsultant at istap 
ng NDFP. 

Humihingi ng katarungan ang mga kaso ng pagdu- 
kot sa mga tauhan ng NDFP na sina Leo Velasco, Pru- 
dencio Calubid at Rogelio Calubad at iba pa. Da- 
pat nang agad mapalaya ang anim pang naka- 
kulong. Ang mandamyento de aresto laban ki- 
na Ka Luis Jalandoni, tagapangulo ng nego- 
tiating panel ng NDFP at Ka Jose Ma. Si- 
son, punong pampulitikang konsul- 

tant ng NDFP at iba pang si- 


NI nampahan ng gawa-ga- 


wang mga kasong 
kriminal ay nakasa- 
sagka sa malaya ni- 
lang paglahok sa 
usapang pang- 
kapayapaan. 
Hangga't wa- 
lang malinaw na pahayag 
ang GRP tungkol sa pagta- 
lima nito sa JASIG, nasa ala- 
nganin ang planong pag-uwi sa 


Pagpapatanim ng 
kasaba ng Cojuangco- 


PAHINA 7 | SMC PAHINA 8 


Pilipinas ni Jalandoni sa Disyembre 
para sana maglunsad ng mga kon- 
sultasyon sa mga rebolusyonaryong 
pwersa at iba pang mga sektor. 
Ilang ulit na tinalikuran ng re- 
himeng Arroyo ang mga kasunduan 
sa pagpapalaya ng lahat ng iba 
pang bilanggong pulitikal. Dapat 
itong iwasto ng rehimeng Aquino 
sa pamamagitan ng pagpapalaya sa 
Morong 43 at mahigit 300 iba pang 
bilanggong pulitikal na nagdurusa 
sa iba't ibang piitan at kampo mi- 
litar sa buong bansa. Tumitingkad 
ang halaga ng gayong hakbang sa 
harap ng pag-utos ni Aquino ng 
pagpapalaya sa halos 400 nakaku- 
long na rebeldeng militar, gayun- 
din sa harap ng pagkundena niya 
sa mahigit 15 taon nang pagkuku- 
long ng diktadurang militar sa 
Myanmar sa pangunahing kritiko 
nito na si Aung San Suu Kyi. 
Dapat ding palargahin ang ga- 
wain ng Joint Monitoring Commit- 
tee (JMC) na sumusubaybay sa mga 
paglabag sa unang sustantibong 
kasunduan--ang Comprehensive 
Agreement on Respect for Human 
Rights and International Humani- 
tarian Law (CARHRIHL). Lansakan 
ang mga paglabag dito ng mga ar- 
madong pwersa ng GRP. Wala pang 

10-puntong panukalang kasunduan 


Itayo ang malinis at matapat na gubyernong koalisyon para sa 

tunay na pambansang kalayaan at demokrasya at laban sa im- 
peryalistang dominasyon at kontrol. 

Igalang ang mga demokratikong karapatan ng masang anakpa- 

wis at bigyan sila ng sapat na representasyon sa gubyernong 
koalisyon. 


aa ang pambansang industriyalisasyon at reporma sa lu- 
pa at tutulan ang imperyalistang pandarambong at korapsyon sa 


militar at burukrasya. 


An ang utang panlabas at bawasan ang inilalaang bad- 
yet para sa militar at iba pang armadong organisasyon ng GRP. 


Ba ang patriyotiko, syentipiko at makamasang kultura. 


6” ang karapatan sa pagpapasya-sa-sarili ng mga pamban- 


sang minorya. 


Imbestigahan at litisin ang mga upisyal ng gubyerno na may 
mga kasong pagtataksil sa bayan, korapsyon at paglabag sa ka- 


rapatang-tao. 


O ang tunay na nagsasariling patakarang panlabas. 


graman ng relasyong pangkalakalan at diplomatiko sa iba 
pang bansa sa ASEAN, China, South at North Korea, Japan at 


Russia. 


10e ang tigil-putukan sa pagitan ng mga armadong 


pwersa ng GRP at NDFP. 


ipinakikita si Aquino na seryosong 
pagtataguyod sa karapatang-tao. 

Wala pa ring lubay ang madugong 
kampanyang militar at terorismo 
kontra sa mamamayan. Maipapa- 
kita ni Aquino ang kagandahang- 
loob para sa usapan kung iuutos 
niya ang pagpapatigil sa malulupit 
na operasyong militar, ekstrahudi- 
syal na pamamaslang, pagdukot, 
pagtortyur at panggigipit sa mga 
aktibista at masa at iba pang pa- 
sistang gawain ng militar at pwer- 
sang panseguridad ng GRP. 

Hindi pa rin naipatutupad 
hanggang ngayon ang probisyon sa 
CARHRIHL na pagbibigay ng dan- 
yos sa mga biktima ng paglabag sa 
karapatang-tao sa ilalim ng dikta- 
durang Marcos. 

Dapat ding mapagpasyang hu- 
makbang si Aquino para iwaksi ang 
dating pakikipagkutsabahan ng re- 
himeng Arroyo sa imperyalismong 

US upang isama ang Partido Komu- 
nista ng Pilipinas, Bagong Huk- 
bong Bayan at punong pampuliti- 
kang konsultant ng NDFP sa “tala- 
an ng mga teroristang” minamanti- 
ni ng US, European Union at iba 
pang imperyalistang bansa. Naki- 
pagkasundo ang GRP noong 2004 
na gagawa ito ng mga pampulitika, 
diplomatiko at iba pang hakbang 
para bawiin ito pero wala pang 
anumang hakbanging naisasagawa. 

Dapat ding tupdin ni Aquino 
ang The Hague Joint Declaration of 
1992 na naglatag ng mga prinsip- 
yong gumagabay sa usapang pang- 
kapayapaan, nagbalangkas sa ad- 
yenda nito at nagtakda ng konduk- 
ta ng usapan. Positibo ang pag- 
atras ng rehimeng Aquino sa nauna 


nitong paggigiit ng kagyat na tigil- 
putukan bilang kundisyon sa mu- 
ling pagbubukas ng usapan. Ang 
gayong kundisyon ay labag sa ka- 
sunduan sa The Hague. 

Dapat ngayong pursigidong 
mailatag ang daan sa pagdaraos na 
ng negosasyon para sa Comprehen- 
sive Agreement on Social and Eco- 
nomic Reforms (CASER) na siyang 
ikalawang sustantibong adyenda 
ng usapan. Pagkatapos ng CASER, 
ang susunod na paksa ay ang pag- 
bubuo ng komprehensibong kasun- 
duan hinggil sa mga reporma sa 
pulitika at konstitusyon. At saka 
lamang pwedeng talakayin ang 
tungkol sa tigil-putukan at disposi- 
syon ng mga armadong pwersa ng 
magkabilang panig. 


Maaari pang pabilisin ang pag- 
usad ng usapan kung makikiisa ang 
rehimeng Aquino sa Maiksing Ka- 
sunduan Upang Wakasan ang Gera 
Sibil at Kamtin ang Makatarungang 
Kapayapaan na ipinanukala ng 
NDFP National Council noong 2005 
(tingnan ang talaan ng 10-puntong 
panukalang kasunduan). 

Ang mga nabanggit ay ilan la- 
mang sa mga usaping maaaring ta- 
lakayin ng mga panel ng GRP at 
NDFP sa kanilang mga panimulang 
usapan. Layunin nitong mailatag 
ang pinakamainam na kundisyon 
para magtuluy-tuloy at maging 
makabuluhan ang prosesong pang- 
kapayapaan bilang daan sa paglu- 
tas ng mga ugat ng gera sibil sa 
bansa. ABI 


Sabwatang Akbayan at rehimeng US-Aquino 


mistang Akbayan sa rehimeng US-Aquino. Kapa- 
lit ng ilang bilyong pisong pondong ipinai- 
lalim sa kontrol nito, tahasang nagpapakasang- 
kapan ang Akbayan sa aktibong pagkalap ng A 
suporta sa loob at labas ng Kongreso para sa ; 
programang Conditional Cash Transfer (CCT) 


Le na litaw ang pakikipagsabwatan ng repor- 


ng rehimeng Aquino. 


Noon lamang Setyembre, pinuna ng Ak- 
bayan ang P21.9 bilyong pondo para sa 
programang CCT. Sa kanyang talumpati sa 
Kongreso, sinabi ni Akbayan Rep. Walden 
Bello na hindi malulutas ng CCT ang kahira- 
pan at pakana lamang ito ng World Bank 
(WB) at Asian Development Bank (ADB) 
para lalong ibaon sa utang ang bansa. 

Pero noong Oktubre 12, biglang ti- 
nalikuran ng Akbayan ang kritisismo 
nito sa CCT at humanay na sa mga 
nagtataguyod nito sa Kongreso. Ito 
mismo ang naghain ng resolusyon na 
nagpapahayag ng pagsuporta sa CCT na isa 
umanong epektibong instrumento para 
abutin at matulungan ang pinakamahihi- 
rap na mamamayan basta't “wasto itong 
ipatutupad.” Hiniling lamang nito ang pagbu- 
buo ng isang espesyal na komiteng anito'y su- | 
subaybay at magtutulak ng mga hakbanging 
magsasaayos ng implementasyon ng programa. 

tas. 


Tatlong araw matapos ito, naglaan ang House 
Committee on Appropriations ng Mababang Kapu- 
lungan ng P4.05 bilyon para sa Akbayan 
mula sa P110.6 bilyong pondo ng Depart- 
ment of Public Works and Highways. 
NMA Ilang oras bago aprubahan ang aloka- 
syong ito, umikot sa Kongreso si Arlene 
"Kaka" Bag-ao, isa sa mga kinatawan ng 
Akbayan upang mangalap ng mga pirma 
ng mga kongresista pabor sa CCT. 
Ikinakatwiran ni Bag-ao na ang pon- 
dong inilaan sa Akbayan ay pansuporta sa 
mga agrarian reform communities (ARC). 
Ito ay mapupunta umano sa mga serbi- 
syo, imprastraktura, pautang at puhu- 
, nan para sa mga magsasakang bene- 
pisyaryo ng Comprehensive Agrarian 
y Reform Program Extension with Re- 
forms (CARPER)--ang ipinamamarali 
nilang pagpapaunlad sa CARP na katu- 
naya'y walang pinag-iba sa naunang ber- 
syon ng maka-panginoong maylupang ba- 


Binatikos ng Anakbayan, isang pro- 
gresibong organisasyon ng kabataan, ang 
pagbaligtad ng Akbayan kapalit ng P4 bil- 
1 yong pork barrel. Anito, ang pagsuporta ng 

Akbayan sa CCT ay kapalit din ng paghirang 
ng mga kinatawan nito sa ilang pusisyon sa 

gubyerno. Kabilang dito ang pagta- 
talaga kay Loretta Ann Rosales bi- 
lang tagapangulo ng Commission 
on Human Rights at kay Joel Roca- 
mora bilang pinuno ng National 
Anti-Poverty Commission. 

Binatikos ng mga progresi- 
bong organisasyon ang oportunis- 
mo ng Akbayan. Ang ipinanganga- 
landakang mga ARC na umano'y 
paglalaanan ng P4 bilyong ibini- 
gay sa Akbayan ay iilan lamang, 
napakaliit ang saklaw at sa katu- 
naya'y pampakitang-tao lamang. 
Pinalalabas lamang ng anti-mag- 
sasakang gubyerno na ang mga 
ARC ay halimbawa ng pagtata- 
gumpay ng dating CARP o ng ba- 
gong CARPER. 

Sa katunayan, anang Kilusang 
Magbubukid ng Pilipinas (KMP), gi- 
nagamit lamang ng malalaking da- 
yuhang kumpanyang agribisnes, 
kumprador at asendero ang mga 
ARC para sa contract growing, pa- 
ngunahin na para sa produksyon ng 
mga pananim na pang-eksport, bio- 
fuel o kaya agro-industriyal: at pa- 
ra sa mga iskemang tulad ng stock 
distribution option, joint venture, 
corporative farming at kaayusang 
leasehold. 

Halimbawa nito ang pagsasa- 
mantala ng dalawang sanga ng pa- 
milyang Cojuangco sa ilang ARC sa 
pamamagitan ng pagpapairal ng 
naturang mga iskema sa Hacienda 
Luisita ng mga Aquino-Cojuangco 
sa Tarlac, at sa isang dosenang as- 
yenda at iba pang mga lupaing 
kontrolado ng pamilya ni Eduardo 
“Danding” Cojuangco sa Isabela, 
Negros at iba't ibang bahagi ng 
Mindanao. 

Dagdag ni Willy Marbella, de- 
puty secretary general ng KMP, ang 
P4 bilyon pork barrel ng Akbayan 
ay kabayaran sa pagsuporta nito sa 
kampanyang pangpanguluhan ni 
Aquino at sa pagsisilbi nito sa Kon- 
greso bilang “ikaapat na bahagi ng 
Communications Group ng Malaca- 
hang.” ABI 

Bahagi ng programang COIN 

ng Akbayan ay patuloy na nagsisilbing kasangkapan din ng 

Armed Forces of the Philippines (AFP) sa programang counterin- 
surgency ng gubyerno. Ayon sa disenyo ng Oplan Bantay Laya, bi- 
nabansagan munang mga myembro ng mga prenteng organisasyon 
ng Partido Komunista ng Pilipinas at Bagong Hukbong Bayan ang 
mga target na aktibista at lider-masa bilang katwiran sa pamamas- 
lang, pagdakip, pananakot at iba pang anyo ng panggigipit. 

Kabilang ang Akbayan sa mga gayong tagapagbansag sa mga 
progresibong organisasyon at mga lider at kasapi nito at nagsisil- 
bing masugid na katuwang ng AFP sa pangangampanya laban sa 
mga progresibong organisasyon. Matatandaang si Loretta Ann Ro- 
sales ang isa sa mga pangunahing nagpaparatang sa rebolusyonar- 
yong kilusan na nagsasagawa raw ng ekstorsyon sa mga lugar na 
saklaw ng Akbayan. 

Ang CCT ay nasa balangkas ng programang counterinsurgency 
(COIN) ng US. Nagpapautang ang World Bank ng pondo para sa CCT 
at ginagamit iyon bilang katuwang ng Oplan Bantay Laya. Katu- 
wang sa pagpapatupad nito ang AFP sa pamamagitan ng Kalayaan 
Barangay Program (KBP) na ipinatutupad na nito simula 2005. Ini- 
anunsyo naman ni Aquino na sa susunod na taon ay mayroon nang 
bagong programang COIN na ilulunsad, kung saan magiging bahagi 
ang mas pinalawig pang bersyon ng CCT. 

Sa pagbibigay-matwid sa pagsuporta nito sa CCT, tahasang ini- 
lantad ng Akbayan ang repormismo nito at ang pagbuntot nito sa 
reaksyunaryong naghaharing estado. Inilarawan nitong isang “koa- 
lisyong panreporma” ang maka-imperyalista at maka-asenderong re- 
himeng Aquino upang paasahin ang mamamayan sa mga pangako 
ng rehimen at ilayo sila sa landas ng rebolusyonaryong pakikibaka. 


Akbayan at rehimeng US-Arroyo 
Mars sa panahon ng rehimeng Arroyo, isa rin ang Akbayan sa 
nabiyayaan nang husto sa pamamagitan ng malalaking tinang- 
gap na pork barrel, habang ang mga kinatawan ng mga progresibong 
partido ay puspusang ginipit. Tinumbasan ni Gloria Arroyo ng ma- 
saganang pork barrel ang paninira ng Akbayan sa katunggali niyang 
si Fernando Poe Jr. noong eleksyong 2004. 

Binigyan ng rehimeng Arroyo ng P25 milyong pork barrel sa 
anyo ng Priority Development Assistance Fund (PDAF) at karagda- 
gang P10 milyon mula sa alokasyon para sa DPWH si Risa Hontive- 
ros-Baraquel, dating kinatawan ng Akbayan. Tumanggap muli ng 
P10 milyon pork barrel noong 2005 si Baraquel. Umabot sa P200 
milyon ang kabuuang tinanggap ng Akbayan mula 2004 hanggang 
2005 mula kay Arroyo. 

Noong nakaraang eleksyon naman, nakinabang din ang Akbayan 
sa kampanya nito para kay Aquino at tumabo ng malaking halaga. 
Isa sila sa mga nangungunang grupong partylist na lumagpas sa iti- 
nakdang gastos para sa kampanyang eleksyon. Umabot sa P52 mil- 
yon ang kanilang gastos sa mga patalastas sa radyo, telebisyon at 
dyaryo. [AB] 


ANG BAYAN Nobyembre 7, 2010 


Limos, hindi lunas 
sa kahirapan 


Ayon sa pag-aaral ng Ibon Foundation, uma- 
abot sa 559.1 milyong pondo ang nakuha ng 
Kapit-bisig laban sa Kahirapan-Comprehensive 
and Integrated Delivery of Social Services (Ka- 
lahi-CIDSS) at P3.4 bilyon naman sa Kalayaan 
Barangay Program (KBP). Ipinagmamayabang 
ng gubyerno na nakatulong ang Kalahi-CIDSS sa 
mahigit 1.1 milyon benepisyaryo habang ang 
KBP naman ay tumarget sa proyekto sa Minda- 
nao partikular sa Compostela Valley at Davao 
Del Norte para umano sa “kapayapaan at kaun- 
laran.” 

Iginiit ng Ibon Foundation na napakaliit la- 
mang na saklaw ang inabot ng mga nasabing 
proyekto. Hindi rin makatotohanan ang sinabi 
ng WB na mabisa ang CCT sa pagbibigay-traba- 
ho sa kabataang mahihirap. Sa katunayan, ma- 
kapagbibigay-suporta lamang ito sa mga mag- 
aaral hanggang Grade 6. Anito, kung sa 4.6 mil- 
yong walang trabaho na kabataan ay 44% ang 
nakaabot sa hayskul at 43% ang umabot sa ko- 
lehiyo, lalong mahihirapang magkapagtrabaho 
ang mga hanggang Grade 6 lamang ang inabot. 

Dagdag pa, malaking bahagi ng pondo ng 
CCT ay hindi napupunta sa mga tunay na mahi- 
hirap kundi sa mga maykaya, habang ang signi- 
pikanteng bahagi ng mga tunay na pinakamahi- 
hirap ay di naman naaabot ng programa. Kabi- 
lang sa mga ito ang mga walang permanenteng 
tirahan--dahil wala silang istableng trabaho o 
hanapbuhay o kaya'y mga iskwater lamang sila 
na pinalalayas, mga matatandang mahihirap na 
walang anak, at iba pa. Malaki rin ang nailala- 
an sa sweldo at panggastos ng mga enumerator 
(mga nangangalap ng impormasyon) at buru- 
krasya sa pagpapatupad nito, at malaking ba- 
hagi nito ay nauubos lamang sa korapsyon. 

Hindi nilulutas ng CCT ang tunay na dahilan 
ng karalitaan. Isa lamang itong programang pa- 
limos at di nakapagpapaunlad sa mga sinasa- 
bing target na tulungang pinakamahihirap. 
Bagkus ay pinananatili silang tuluy-tuloy na 
mahirap, busabos at api. 

Samantala, nagpapalaki rin ng panlabas na 
utang ng bansa ang CCT. Umaabot na sa P35 
bilyon ang utang ng CCT mula sa mga dayuhan 
at maari pa itong lumobo hanggang 2016. WŒ 

MATATAGUMPAY NA OPENSIBA NG BHB Mr 
41st IB, hinambalos 


ng BHB sa Abra 


Nana i 

` 

uling hinambalos ng Bagong Hukbong Bayan 
Me sa Ilocos-Cordillera Region (ICR) ang 

mga pasistang kaaway. Pitong sundalo ng Al- 
pha Coy ng 41st IB ng Philippine Army ang napatay 
at lima pa ang nasugatan sa dalawang magkasunod 
na pananambang ng mga Pulang mandirigma ng 
Agustin Begnalen Command ng Bagong Hukbong Ba- 
yan (ABC-BHB) noong umaga ng Oktubre 30 sa Abra. 
Walang kaswalti sa panig ng BHB. 

Nasamsam sa mga reaksyunaryong tropa ang 
isang M60 machine gun at dalawang M16, mga bala 
at ilang dokumentong militar. 

Naganap ang unang ambus sa Barangay Lenneng, 
Baay-Licuan alas-5:20 ng umaga. Apat na sundalo 
ang agarang napatay sa ambus na ito. Pagkalipas ng 
30 minuto ay tatlo pang sundalo ang napatay nang 
muling bigwasan ng mga Pulang mandirigma ang 
pwersang reimporsment sa Barangay Barbarit sa ka- 
lapit na bayan ng Lagangilang. Ang lugar ng mga la- 
banan ay ilang minuto lamang ang layo sa hedkwar- 
ters ng 503rd Brigade sa Barbarit, sa dalawang patrol 
base at sa advance command post ng 41st IB. 

Ayon kay Ka Diego Wadagan, tagapagsalita ng 
ABC-BHB, inilunsad ang ambus bilang pagparusa sa 
matitinding paglabag ng yunit-militar sa karapa- 
tang-tao ng mga Tingguian. Parusa rin ito sa pagsi- 
silbing protektor at “security escorts” ng 41st IB sa 
malalaking kumpanya sa pagmimina. Kasalukuyang 
nagmimina sa lugar ang Cordillera Exploration Co. 
Inc., lokal na subsidyaryo ng Anglo-American PLC, 
ang pinakamalaki at isa sa pinakamapaminsalang 
kumpanya sa pagmimina sa buong mundo. 


Ang mga sundalo sa ilalim ng 
503rd Brigade ng Northern Luzon 
Command ay walang habas sa 
pambobomba at pang-iistraping 
sa mga komunidad, pagsasagawa 
ng iligal na pang-aaresto at de- 
tensyon, pagtortyur at pagpatay 
sa mga mamamayan ng Abra, la- 
luna sa mga Tingguian. Ginagawa 
ring mga baraks ng militar ang 
mga day care center, barangay 
hall at maging ang mga bahay ng 
mamamayan. Karaniwan ang pag- 
babansag sa mga mamamayan na 
mga tagasuporta ng rebolusyo- 
naryong kilusan at nilimitahan 
ang pagkilos ng mga taumbaryo. 
Bunsod ng matinding militarisa- 
syong ito, naparalisa ang produk- 
syon at ang maliitang pagmimi- 
na. 

Nakapakat ang mga elemento 
ng 41st IB sa mga lugar kung sa- 
an mayroon nang aprubadong per- 
miso at nakasalang na mga aplika- 
syon sa pagmimina. Kabilang di- 
to ang mga bayan ng Tineg, La- 
cub, Baay-Licuan, Sallapadan, Da- 
gioman, Malibcong, Tubo at Buc- 
loc. Sa kasalukuyan, 36 ang apli- 
kasyon sa pagmiminang nakasa- 
lang sa Mines and Geosciences 
Board-Department of Environment 
and Natural Resources (MGB- 
DENR). Nabigyan na ng mga per- 
miso ang Rio Dorado, Olympus-Pa- 
cific, Sulfotara, Magdaleno /Miguel 
M. Peña, Abra Mining Industrial 
Company at ang Cordillera Explo- 
ration Company Inc. 

“Ang pinakahuling taktikal na 
opensiba ng BHB sa Abra ay nag- 
papakita sa mataas na kapasyahan 
at kakayahang makipaglaban ng 
mga Pulang mandirigma. Ipinama- 
malas nito ang kapasyahang maki- 
paglaban ng rebolusyonaryong ki- 
lusan kasabay ng mamamayan sa 
mga mandarambong at manga- 
ngamkam ng lupa, na malawakang 
sumisira sa kapaligiran at yumuyu- 
rak sa karapatang-tao,” dagdag ni 
Ka Diego Wadagan. [AB] 

PANANALANTA NG PASISTANG ESTADO 


na 


Mga paglabag sa karapatang-tao sa Rizal 


ANIM na sibilyan ang naging bik- 
tima ng ekstrahudisyal na pama- 
maslang sa prubinsya ng Rizal mu- 
la nang maging presidente si Be- 
nigno Aquino III. Wala pa kahit 
isang naparurusahan sa mga sun- 
dalo ng 16th IB at mga elemento 
ng SAF Maneuver Battalion-PNP na 
siyang may kagagawan ng mga 
krimeng ito. Ang 16th IB, sa par- 
tikular, ay kilala bilang berdugong 
batalyon dahil sinanay ito ni Gen. 
Jovito Palparan nang maging hepe 
siya ng 2nd Infantry Division no- 
ong 2003. 

Pinakahuling mga biktima ng 
ekstrahudisyal na pamamaslang sa 
Rizal sina Junior Asyong, isang 
chainsaw operator at ang kanyang 
katulong na nagngangalang Co- 
coy, kapwa taga-Sityo Lucutan, 
San Isidro, Rodriguez. Napatay si- 
la noong Setyembre nang basta na 
lamang paulanan ng bala ng mga 
pinagsamang pwersa ng 16th IB 
at SAF Maneuver Battalion ng PNP 
ang mga kubong pahingahan ng 
mga magkakahoy sa Puray, Rodri- 
guez. Agad na namatay sina 
Asyong samantalang nakatakbo 
ang apat pa nilang kasamahan. 
Para pagtakpan ang kanilang kri- 
men, sinabi na lamang ng mga sa- 


larin na ang mga napatay ay mga 
kasapi ng Bagong Hukbong Bayan 
(BHB). 

Bago ito, pinaslang din sa Bar- 
yo Macabud, Rodriguez ang sibil- 
yang si Rene “Buhawi” Resurec- 
cion. Binaril siya sa ulo malapit sa 
detatsment ng 16th IB. 

Nailathala na dati sa AB ang 
pagkakapaslang sa tatlong Duma- 
gat na mga myembro ng Katribu 
Party. Pinagbabaril ng mga naka- 
motorsiklong elemento ng death 
squad sina Galman Navarete, De- 
milita Largo at Benita San Jose sa 
San Isidro, Rodriguez noong Hulyo 
19. 

Samantala, noong Oktubre 13 
ay iligal na inaresto ang dala- 
wang Dumagat na dating mga 
myembro ng BHB. Dinampot ng 
16th IB sina Alberto San Jose, 24 
anyos, at Crisanto de la Calzada, 
23 anyos, kapwa pansamantalang 
naninirahan sa Puray, Rodriguez. 
Hanggang ngayo'y hindi pa rin 
sila ipinakikita sa kanilang mga 
pamilya at kaibigan. Sapilitan si- 
lang hinahawakan ng mga sunda- 
lo kahit walang nakasampang ka- 
so laban sa kanila, at ginaga- 
wang giya sa mga operasyong 
militar. AB) 


Pagrerekluta ng mga menor-de-edad sa CAFGU, 
laganap sa Batangas 


NASA isang ospital ngayon sa Me- 
tro Manila ang isang menor-de- 
edad na nagkaroon ng sakit sa 
pag-iisip matapos pagmalupitan 
ng militar dahil sa pagtanggi ng 
kanyang mga magulang na reklu- 
tahin siya ng mga sundalo sa 
CAFGU. 

Si “Joel” (di tunay na panga- 
lan), 17-taong gulang at dating 
residente ng Sityo Calabasahan, 
Barangay Quipot, San Juan, Ba- 


tangas ay sapilitang nirerekluta sa 
CAFGU ng mga kagawad ng 740th 
Combat Group ng Philippine Air 
Force na pinamumunuan ni Lt. Col. 
Arnel Villareal, katuwang ang 59th 
Infantry Battalion ng Philippine 
Army. 

Ika-28 ng Agosto nang maga- 
nap ang pambubugbog kay “Joel” 
sa isang pasyal ng mga sundalo na 
ginanap sa Laiya Beach Resort, sa 
San Juan. Imbitado noon ang 

ilang kabataan mula sa baryo sa 
pasyalang ito. 

Pinagbintangang nambastos ng 
babae si “Joel” nang siya ay mag- 
kamaling pumasok sa palikuran ng 
mga babae. Nang makita siya ng 
tatlong sundalo na noo'y lasing, 
kaagad siyang kinaladkad sa isang 
hiwalay na banyo at pinagbubug- 
bog. Kinilala ang mga bumugbog 
sa kanya na sina Sergeant Areta, 
Casapao at Casanova ng 740th CG 
PAF na kasalukuyang nagkakampo 
sa tabi ng eskwelahang elementar- 
ya sa Sityo Calabasahan. 

Pag-uwi sa bahay ay dumadaing 
na si “Joel” na masakit ang kan- 
yang tiyan at dibdib at nabibingi 
ang kanyang kanang tenga. Ilang 
araw makalipas nito ay nilagnat si- 
ya. Dalawang araw makalipas ang 
insidente, nalaman ng kanyang 
mga magulang mula sa ilang naka- 
saksi sa pangyayari ang brutal na 
sinapit ng kanilang anak. Takot na 
takot si “Joel” nang kumprontahin 
nila siya tungkol dito dahil pinag- 
bantaan siyang papatayin ng mga 


sundalo kapag nalaman ng kanyang 
mga magulang ang pangyayari. 

Ilang araw mula nang maganap 
ang insidente, kinakitaan na si 
“Joel” ng pagkatulala. Bigla rin si- 
yang sumisigaw at umiiyak. Kalau- 
nan ay bumigay ang dati niyang 
malusog na pag-iisip. 

Bago ito ay palagi na ring mi- 
namaltrato at binubulyawan ng mi- 
litar si “Joel” dahil sa pagtanggi ng 
kanyang mga magulang na pasa- 
nibin siya sa CAFGU. 

Samantala, matapos mailathala 
sa pahayagan ang kaso ni “Joel” ay 
lalong hinaras ng mga sundalo ang 
kanilang pamilya. Pinalibutan ang 
bahay nila ng mga sundalo noong 
Setyembre 13. Dahil dito ay napili- 
tan na silang lumipat ng tirahan. 


ANG sapilitang pagrerekrut ng mga 
menor-de-edad sa CAFGU ay laga- 
nap ngayon sa Batangas. Sa pagta- 
tapos ng rehimeng Arroyo at pagsi- 
simula ng administrasyong Aquino, 
dumagsa ang pitong batalyon ng 
magkasanib na mga pwersa ng 


Philippine Air Force at Philippine 
Army sa lalawigan at nagtayo ng 
mga kampo militar sa loob ng mga 
sibilyang komunidad. Ginamit na 
kampo ang mga pampublikong pa- 
silidad tulad ng barangay hall, 
daycare center, kapilya at maging 
eskwelahan katulad ng ginawa sa 
baryo nina “Joel.” 

Habang nasa komunidad ay 
sadyang ineengganyo ng mga sun- 
dalo ang mga kabataan na maging 
malapit sa kanila sa pamamagitan 
ng pag-imbita sa kanila na mag-vi- 
deoke, makipaglasingan o mama- 
syal. Kapag napapalapit na sa kani- 
la ang kabataan ay inuutus-utusan 
na silang magluto, mag-igib ng tu- 
big, magmasahe sa mga sundalo at 
iba pa. Rerekrutin silang sumapi sa 
CAFGU at kalauna'y magsundalo, 
kapalit ang kung anu-anong panga- 
ko tulad ng pagtatapos sa pag-aa- 
ral at mas malaking kita. Nilalait 
ang mga tumatanggi at binabansa- 
gang tagasuporta ng Bagong Huk- 
bong Bayan ang kanilang mga pa- 
milya. 


Pagtutol sa pagmimina, lumalawak 


pagbubukas ng rehimeng Aquino ng papalawak 

na bahagi ng bansa sa PTU A 
ng malalaking dayuhang kumpanya. Ito 
ay matapos ipahayag ng Chamber of 
Mines of the Philippines (CMP) na 19 , 
na malalaking kumpanya sa pagmimi- $; 
na ang nakatakdang pumasok sa ban- 


J peeo ang pagtutol ng iba't ibang sektor sa 


sa sa susunod na taon. 


Nagpahayag ng pagtutol nitong #bJ 
Oktubre 31 ang mga obispo ng Sim- HY f 
bahang Katoliko sa Eastern Visayas f 


(EV) sa mapaminsalang mga opera- 


syon sa pagmimina. Sa isang li- NG 


ham pastoral, nag-apela ang mga 
lider ng simbahan na tigilan na 
ang pagmimina at ibalik ang da- 
ti'y magandang lupa ng rehiyon. 


Nilagdaan iyon nina Archbishop i 
Jose Palma ng Palo (Leyte), Bishop ` 

he 


Emmanuel Trance ng Catarman (Northern Samar), Bi- 
shop Crispin Varquez ng Borongan (Eastern Samar), 
Bishop Precioso Cantillas ng Maasin (Southern Leyte), 
Bishop Isabelo Abarquez ng Calbayog (Samar) at Bi- 
shop Felomino Bactol ng Naval (Biliran). 

Nagkaroon din ng martsa-rali ang iba't ibang gru- 
AN pong Lumad sa Mindanao na kabilang sa grupong 
“Sy partylist na Katribu sa harap ng mga upisina ng 
à 4 Mines and Geosciences Bureau Office, CHR, at 
NCIP sa Davao City noong Oktubre 29. Tinutu- 
lan din nila ang pagpasok ng mga imperyalis- 
tang pagmimina sa Davao City at sa 


mga prubinsya ng Davao. 
Sa Ilocos-Cordillera, nagpaha- 


sil yag ng mariing pagtutol si Rep. 


Teodoro Baguilat sa pagmimina 
nitong Oktubre 27 sa pulong ng 


5d Advisory Committee of the Regional 
Development Council (RDC Ad Com). Ta- 
liwas umano ang pagbukas sa rehiyon sa malalaking 

korporasyon sa pagmimina dahil ang prayoridad ng 
RDC ay gawing “watershed cradle” ang Northern Lu- 
zon. Itinatakda nito ang pangangailangang pangala- 
gaan ang kapaligiran upang tiyaking hindi matutuyu- 
an ng tubig ang mga ilog at lawa na ginagamit sa 
paglikha ng kuryente at pagsuplay ng irigasyon para 
sa kapatagan. 

Nagpahayag ng gayon ding paninindigan sina Rep. 
Maximo Dalog ng Mt. Province at Rep. Bernardo Ver- 
gara ng Baguio City. Ayon kay Baguilat, dumadayo ang 
malalaking dayuhang kumpanya ng mina sa mga ban- 
sa tulad ng Pilipinas dahil maraming restriksyon tung- 
kol sa pangangalaga sa kapaligiran sa kanilang mga 
bansa. 

Sa rehiyon ng Western Mindanao, mahigpit na bi- 
nabantayan ng tribong Subanen sa Midsalip, Zam- 
boanga del Sur ang posibleng pagpasok ng mga kaga- 
mitan sa pagmimina ng Geotechniques and Minerals 
Inc. (GAMI) para sa kanilang mga operasyong eksplo- 
rasyon sa Pinukis Mountain Range. Matagumpay ni- 
lang napaatras ang kagamitan para sa drilling ng GA- 
MI nang magtayo sila ng barikada sa Barangay Siga- 
pod noong Oktubre 5 at Barangay Guinabot noong 
Oktubre 9. 

Ang eksplorasyon ng GAMI ay pinahintulutan ng 


Mines and Geosciences Bureau sa pamamagitan ng Mi- 
neral Production Sharing Agreement (MPSA). Sa nga- 
yon, 14 na kumpanya ang may nakasalang na mga ap- 
likasyon para magmina sa 31 sa 33 barangay ng Mid- 
salip. Saklaw ng mga aplikasyon ang 19,000 ektarya 
ng kabuuang 28,000 ektarya ng bayang ito. Panguna- 
hing miminahin sa lugar ang bakal, ginto at pilak. Ma- 
higpit ang pagtutol ng mga Subanen sa pagmimina 
dahil wawasakin nito ang watershed ng bayang nagsu- 
suplay ng irigasyon sa 1,200 ektaryang palayan at pi- 
nagmumulan ng umaabot sa P87 milyong taunang ki- 
ta ng mga magsasaka sa lugar. Sisirain din nito ang 
proyektong reporestasyon sa limang baryo ng Midsalip 
na sinimulan noon pang dekada 1990. 

Samantala, sinabi ng National Democratic Front-EV 
na ang usapin ng mapaminsalang dayuhang pagmimi- 
na ay nagpapatingkad sa matinding pangangailangan 
ng mga repormang sosyo-ekonomiko para malutas ang 
mga problema ng karalitaan, dayuhang pagsasamanta- 
la at pagkawasak ng kapaligiran. Ang kasalukuyang 
pagkakaisa ng simbahan at mamamayan sa Eastern Vi- 
sayas laban sa pagmimina ay maaaring tumungo sa 
paggigiit ng mga repormang sosyo-ekonomiko at pag- 
tutulak sa usapang pangkapayapaan bilang isa sa mga 
esensyal na pamamaraan para makamit ito. AB] 


Lumalaganap na pagpapatanim 


ng kasaba ng Cojuangco-SMC 


umalaganap ang pagpapatanim ng hybrid na kasaba (kamoteng ka- 
Lo bilang kapalit ng hybrid na mais sa iba't ibang bahagi ng Isa- 
bela tulad ng San Mariano, Ilagan, Cauayan, Echague at San Guil- 
lermo. Tulak ito ng mga imperyalistang korporasyong agro-kemikal, mul- 
tinasyunal na korporasyon gaya ng San Miguel Corporation (SMC) at 


ahente nilang mga lokal na komersyante-usurero. 


Ginagawa nila ang pagbaba- 
gong ito sa pananim ng mga mag- 
sasaka hindi para matulungan ang 
mga magbubukid. Nagsisilbi pa rin 
ito sa kanilang mga interes na may 
pagbabago lamang ng diin ayon sa 
pagbabago ng ihip sa pamilihan. 
Kakambal nito ang pamimilit sa 
mga magsasaka, lalo na sa mga na- 
kautang sa kanila. 


Pagkalugi sa Cargill 

Matagal nang bagsak presyo 
ang mga mais ng Monsanto Cargill 
sa buong bansa. Ang mga binhi ng 

Cargill ang karaniwan nang itinata- 
nim ng mga magsasaka mula pa 
nang lumaganap ang mga high-yiel- 
ding variety (HYV). Ang produktong 
mais ay binibili ng mga korpora- 
syon pangunahin para gawing pag- 
kain ng hayop at sangkap sa pag- 
poproseso ng mga produktong ma- 
kakain. 

Ngunit sa buong mundo, sumo- 
sobra na ang nalilikhang HYV na 
mais dahil sa pilit na pagtutulak ng 
mga imperyalista. Ang mas masak- 
lap pa rito, itinatambak nila ang 
mga ito sa mga atrasadong bansa 


gaya ng Pilipinas, kung saan naka- 
raranas ng mababang ani at mala- 
lang pagkalugi ang mga magsasa- 
ka. 

Di hamak na mas mababa ang 
presyo ng mga inangkat na mais ng 
Cargill, dahil galing ang mga ito sa 
mga bansang abante ang teknolo- 
hiya sa agrikultura at suportado pa 
ito ng estado. Kaya mas gusto ng 
mga korporasyong gaya ng SMC na 
mag-angkat na lamang. Bunga ni- 
to, lalong nalugi ang produksyon 
ng Cargill sa Pilipinas. Lalo namang 
nalugi ang mga magsasakang nag- 
tatanim nito. 

Inamin mismo ng gubyernong 
panlalawigan ng Isabela at maging 
ng Department of Agriculture (DA) 
at Department of Agrarian Reform 
ang pagkaluging ito. Nagpanggap 
naman ang rehimeng Arroyo noon 
na may hakbangin ang gubyerno 
para ibsan ang paghihirap ng ma- 
sang magsasaka--palaging puma- 
pasyal sa Isabela ang dating kali- 
him ng DA na si Arthur Yap. Binili 
ng panlalawigang gubyerno ng Isa- 
bela ang ibang mga produktong 
Cargill kaya't naobligang maghanap 
ng iba pang mga tagapamili ng 
mga produktong ito sa Vietnam at 
iba pang bansa. 


Mayayaman ang nakinabang 

Pero tanging mga komersyante- 
usurero ang nakakuha ng benepis- 
yo. Bago makakuha ng "tulong," 
hinahanapan ng papeles ang lupa. 
Ang mga negosyante lamang ng 
Cargill at mga nagpapautang ang 
nakalusot sa krisis, dahil sila ang 
kalakhan na nakatupad sa rekisi- 
tong ito. Sila na ang pangunahing 
nagbenta sa gubyerno habang ang 
karamihan ng magsasaka ay walang 
mapagpilian kundi ang P3 bawat 
kilong presyo sa mga bodegang 
nauutangan nila. 

Nanatili rin ang pandaraya ng 
mga komersyante-usurero sa pag- 
timbang, pagpepresyo, pagkaklasi- 
pika at iba pa. Pinahigpit nila ang 
sistema ng pagpapautang sa pama- 
magitan ng pag-ilit sa lupa ng mga 
di makabayad. 

Pilit na pagpapatanim ng kasaba 

Mula 2007, inumpisahan naman 
ng SMC at mga kasabwat nito ang 
pagpapatanim ng kasaba. Ang mga 
ito ay ipoproseso upang mapulbos 
at maging arina, na sangkap ng 
maraming produkto ng SMC. Mata- 
gal na ring nagkakainteres ang mga 
lokal na naghaharing uri sa biofuel 
gas, at isa ang kasaba sa maaaring 
pagmulan nito basta't malawakan 
ang pagtatanim. 

Ang mantikang pinanggisa ng 
mga usurero sa mga magsasaka no- 
ong nagtatanim sila ng mais ay si- 
ya rin ngayong pinaglulutuan sa 
kanila sa pagbaling ng pananim sa 
kasaba. "Sige, para makabayad ka- 
yo ng utang, kasaba na lamang ang 
itanim ninyo. Mas mura pa ang pu- 
hunan," ayon sa mga komersyante 
na pinangungunahan ni Sangguni- 
ang Bayan Kagawad Deri Pascual 
ng San Mariano, Isabela. Si Pascual 
ang presidente ng asosasyon ng 
mga komersyante-usurero sa nasa- 
bing bayan. Hawak din niya ang 
Committee on Agriculture doon, 
isang pusisyong ginamit niya para 
maipatupad ang atas ng SMC na 
magpatanim ng kasaba. 

Hinihigpitan ng mga usurero 
gaya niya ang pagpapautang para 
sa pagtatanim ng Cargill, pati na 
ang abono at pestisidyo para rito. 
Kapit sa patalim ang maraming 
magsasaka dahil wala na silang 
mautang na binhi ng mais. Bukod 
dito, mas mabuti na ang umayon 
kaysa mailitan ng lupa, rason ng 
iba. 


Mapagsamantalang sistema 
Nangungutang ang mga magsa- 
saka ng 100-150 bigkis ng sanga 
ng kasaba bilang pambinhi, na 
nagkakahalaga ng P20. Pero kahit 
binili na nila, kung makaani mata- 
pos ang 10 buwan ay ibabalik nila 
ang kalahati bilang interes sa swa- 
pang na usurero. Imbes na sa mag- 
sasaka na ito, ang P10 kada bigkis 


ay ibabalik pa niya. At ang mga su- 
sunod na binhi ay pilit na ipinabe- 
benta sa pinagmulang bodega, sa 
halagang P5. Ito rin ang bibilhin 
sa kanila ng mga magsasaka, sa ha- 
lagang P20 na. 

Ang mga maaaning kasaba ay 
kailangang hiwa-hiwain ng mga 
nagtanim. Dahil matigas at makati 
ang mga kasaba, kailangang ipa- 
thresher ito na pagkakagastusan uli 
ng magsasaka. Ibibilad nila, isa- 
sako, at dadalhin sa bodega. At ga- 
ya ng dating mapagsamantalang 
kaayusan, ang magsasaka ang ba- 
hala sa pamasahe ng mga produk- 
to. Bibilhin ito ng mga komersyan- 
te sa halagang P6 hanggang P8 ka- 
da kilo, at gaya ng mais, depende 
iyan kung dry, good, o reject. 

Lalo lamang nalulugi ang mga 
magsasaka. Ang mais na kapareho 
lamang ang presyo ay naitatanim 
nang dalawang beses kada taon, 
kumpara sa kasaba na minsan la- 
mang. Di hamak na mas malaki pa 
sana ang kita ng magsasaka kung 
palay ang tanim, o gulay. 


Pang-aagaw pa rin sa lupa 
Mangangahulugan pa rin ng 
pagkaagaw ng mga lupain ng mga 
magsasaka ang pagpapalit nila ng 
tanim, sa dikta ng multinasyunal 
na korporasyon at sa ilalim ng kon- 
trol ng mga komersyante-usurero. 
Ang pagkalugi ng mga magsasaka 
sa pagtatanim ng kasaba ay maglu- 

lubog sa kanila sa utang, hanggang mabitiwan ang lu- 
pang pinaghirapan. May titulo man o wala, ang lupa 
ay magsisilbi sa kapakinabangan ng mayayaman, hin- 
di sa mga nagbubungkal. 

Kung susuriin, ang kasalukuyang pagpapatanim ng 
kasaba ng SMC ay tulad ng naunang Cassava Planta- 
tion Project na naiba na lamang ang saklaw at paka- 
na. Ang Cassava Plantation Project ay inilunsad ng 
SMC noong 2002. Plano nito noong patamnan ang ma- 
higit 150,000 ektarya ng lupain sa iba't ibang bahagi 
ng Cagayan Valley. 

Pangunahing paraan na ginamit noon ang corpora- 
tive-farming o cooperative farming, kung saan magka- 


ang SMC, magbabayad ang mga magsasaka, ang lupa 
ay kukunin, pagkakaganansyahan at kokontrolin ng 
SMC. 

Masaklaw at matinding nilabanan ito ng mamama- 
yan ng Isabela, at napilitan si Cojuangco na iatras ito 
noong 2005. Ang kasalukuyang pagpapatanim muli ng 
kasaba ay maliwanag na pagtatangkang ipatupad mu- 
li ang mapagsamantalang proyekto, ngayon sa lalo 
pang malawak na saklaw. 

Tusong inilulusot ang proyektong ito sa papalawak 
na pagpapatanim, pakikipagsabwatan sa mga komer- 
syante-usurero at panlilinlang na "magpapaunlad" ito 
ng kabuhayan. Nagkakaisang lalabanan itong muli ng 


sosyo raw ang SMC at mga magsasaka. Magpapautang 


mamamayan. 


ABI 


ILPS, sumusuporta sa pambansang welga 
ng mga anakpawis at mamamayan ng France 


Peoples’ Struggle (ILPS) sa milyun-milyong manggagawa, kabata- 


Nees ng pakikiisa at suporta ang International League of 


an at iba pang mamamayan ng France na naglunsad ng pangkala- 
hatang welga mula Setyembre 7 hanggang Oktubre 19 laban sa mapag- 
samantala at mapanupil na estado ng France at mga naghaharing uri ni- 


to. 

Kinundena ng ILPS ang tinagu- 
riang reporma sa pensyon na nag- 
papataas sa edad ng minimum na 
pagreretiro mula 60 hanggang 62. 
Kabilang ito sa mga hakbang sa 
pagtitipid para ipasa ang bigat ng 
krisis sa anakpawis at mamamayan. 
Binatikos din ng ILPS ang panggi- 
gipit ng gubyernong Sarkozy sa 
mga welga at protestang masa la- 
ban sa tumataas na tantos ng ka- 
walan ng trabaho at paglala ng 
kundisyon sa pagtatrabaho at pa- 
mumuhay. 

Pinuri ng ILPS ang koordina- 
dong pagkilos ng mga manggagawa 
at mamamayan na naglalantad sa 
ugat ng lumalalang krisis ng pan- 
daigdigang kapitalistang sistema. 
Sinaluduhan din nito ang mga 
manggagawa ng France sa kanilang 
paggamit ng maniningning na mga 
taktika tulad ng blokeyo para ma- 
ging epektibo ang pangkalahatang 
welga laban sa mga tusong pagsi- 
sikap ng gubyernong Sarkozy na pi- 


10 


gilan ito. Ikinagalak ng ILPS ang 
paglahok ng mga manggagawa sa 
transportasyon at lahat ng mga un- 
yon ng manggagawa sa buong 
France para maging mabisa ang 
pambansang welga. 

Nanawagan ang ILPS sa mga 
myembro at mga alyadong organi- 
sasyon nito sa France na pursigido 
at militanteng lumahok sa natu- 
rang pambansang welga at tumu- 
long sa pagpapalakas ng pakikiba- 
ka sa pamamagitan ng pakikipag- 
tulungan sa lahat ng organisa- 
syong nagwewelga. 

Halos naparalisa ang buong 
bansa nang magkasabay na mag- 
welga ang mga manggagawa sa sa- 
sakyan ng bus, tren, eroplano at 
mga planta at pabrika. Sinabayan 
ito ng mga welga ng mga hayskul 
na estudyante sa 300 eskwelahan 
at ilang pribado at pampublikong 
upisina. Ang pinakamatingkad na 
pagkilos ay ang welga ng mga 
manggagawa sa 12 pabrika sa pag- 


rerepina ng langis at dalawang ma- 
lalaking imbakan ng gasolina sa 
France. Sinabayan ito ng blokeyo 
ng mga welgista sa mga daungan. 

Bunga nito, hindi nakadaong 
ang daan-daang barko sa pantalan 
ng syudad ng Marseille. Nagresulta 
rin ito ng pagkaubos ng 40% ng 
suplay ng gasolina sa 4,000 sa 
12,000 istasyon ng gasolina sa bu- 
ong France. Maraming eskwelahan 
at upisina ang nagsara at nagkabu- 
hul-buhol ang sistema ng transpor- 
tasyon. Batay sa tantya ng gobyer- 
no, umaabot sa $557 milyon bawat 
araw ang halagang nawawala bu- 
nga ng welga. 

Sa pagsisikap na mahinto ang 

2,600 manggagawa ng PAL, sinibak 


AABOT sa 2,600 manggagawa ng 
Philippine Air Lines (PAL) ang ma- 
sisisante matapos katigan ni 
Secretary Rosalinda Baldoz ng De- 
partment of Labor and Employ- 
ment (DOLE) nitong Oktubre 30 
ang naunang desisyon na nagsasa- 
bing ligal ang planong pagsibak sa 
mga empleyado. Karamihan sa ma- 
aapektuhan ay mga manggaga- 
wang nasa mga operasyong in- 
flight catering, airport services at 
call center. 

Binatikos ng Philippine Air 
Lines Employees Association (PA- 
LEA) bilang iligal na hakbang at 
isang anyo ng pangwawasak ng un- 
yon ang desisyon ni Baldoz dahil 
nagpapatuloy pa rin ang pakiki- 
pagnegosasyon nila sa maneyds- 
ment ng PAL. 

Pagpatay ito sa seguridad sa 
trabaho sa PAL, ani Gerry Rivera, 


mga sinibak ay mga hindi kasapi 
ng unyon at kontraktwal na mga 
manggagawa. Tatanggap sila ng 
mas mababang sahod at bawas na 
mga benepisyo. Wala silang seguri- 
dad sa trabaho at walang protek- 
syon mula sa unyon, dagdag pa ni 
Rivera. 

Kinundena rin ng Kilusang Ma- 
yo Uno (KMU) ang naging desisyon 
ng DOLE. Ani Lito Ustarez, Execu- 
tive Vice President ng KMU, pag- 
aalipusta at pagpapahirap ang pag- 
sibak sa libu-libong manggagawa 
ng PAL. Magiging masamang bahid 
naman sa rehimeng Aquino ang 
isyu sa PAL kapag hindi ito tinugu- 
nan katulad ng nangyari sa hostage 
crisis sa Maynila noong Agosto. Na- 
kipag-usap din ang KMU sa PALEA 
kaugnay sa mga gagawing serye ng 
mga kilos-protesta. 

Ayon sa DOLE, hindi naman 


trabaho ang mga tinanggal dahil 
tatanggapin sila bilang mga 
kontraktwal na kawani ng mga serv- 
ice provider tulad ng SkyKitchen 
Phil., Inc. (catering), SkyLogistics 
Phil (airport services) at ePLDT 
Ventus (call center). Ang mga serv- 
ice provider na ito ay may bahaging 
pag-aari si Lucio Tan--ang may-ari 
ng PAL at isa sa malalaking kontri- 
byutor sa pondong pangampanya 
ni Aquino, ayon sa PALEA. 
Samantala, mag-aapela ang 
mga manggagawa sa Court of Ap- 
peals. Naglunsad sila ng mga kilos- 
protesta una sa punong tanggapan 
ng DOLE sa Intramuros, Maynila si- 
mula nitong Nobyembre 1. Sa Ma- 
babang Kapulungan, binigyang 


prayoridad ang pag-iimbestiga sa 
malawakang tanggalan sa PAL ka- 
sunod ng mga panukala ng mga ki- 
natawan ng partidong Anakpawis 


pangulo ng PALEA. Ang papalit sa 


umano tuluyang mawawalan ng 


at Gabriela Women's Party. ABI 

welga, binuwag ng mga riot police ang pi- 
ket ng mga estudyante at nagboblokeyong 
mga manggagawa sa mga lansangan at 
nagsagawa ng maramihang pang-aaresto. 
Sa Lyon, Paris, lumaban ang mga estudyan- 
te na nagresulta sa pagkasunog ng isang 
sasakyan ng pulis. 

Sa kabila ng kahirapan at kaguluhan sa 
transportasyon, mayorya ng mamamayan 
ang sumusuporta sa pambansang welga. Sa 
kabilang banda, ayon sa pinakahuling mga 
sarbey ay diskontento ang mahigit 70% ng 
mamamayan kay Sarkozy laluna nang gu- 
mamit na siya ng dahas laban sa mga wel- 
gista. 

Bago ito, nakapaglunsad na ng tig- 
isang araw na welga ang mga unyon ng 
manggagawa nitong nagdaang mga buwan. 
Nag-iibayo ang mga welga habang papala- 
pit na ang pagtalakay sa naturang panuka- 
la na reporma sa pensyon sa parlamento ng 
France. AB] 

Alyansa para sa mga magbubukid 

sa Hacienda Luisita, binuo 
ISANG malawak na alyansa ng mga magsasaka at manggaga- 
wang bukid sa Hacienda Luisita ang binuo noong Oktubre 30 
upang igiit sa gubyernong Aquino at Korte Suprema ang aga- 
rang pamamahagi ng 6,400 ektaryang lupain ng angkang Co- 
juangco-Aquino. Inilunsad ang Luisita Peasants and People’s 
Alliance (LUPPA) sa De La Salle-College of St. Benilde sa May- 
nila. 

Layunin ng LUPPA na magbigay ng pinakamalawak na su- 
portang moral, ligal at pulitikal sa mga manggagawang bukid 
na nakikipaglaban sa isa sa pinakamalalaking angkan ng pa- 
nginoong maylupa sa bansa, ayon kay Edna Velarde, national 
coordinator ng Unyon ng Manggagawa sa Agrikultura (UMA) at 
isa sa mga tagapagtatag ng LUPPA. 

Lumahok sa paglulunsad ng LUPPA ang iba't ibang gru- 
po ng simbahan, mga artista, mga estudyante't guro at 
iba't ibang organisasyong sektoral. Kabilang sa mga ito si- 
na Fr. Gregorio Obejas, O.S.M.: Councilor Emmie Ladera ng 
Tarlac City: Atty. Jobert Pahilga, executive director ng Sen- 
tro para sa Tunay na Repormang Agraryo (Sentra): Rustum 
Casia, isang visual artist, at ang Catholic Bishops Confe- 
rence of the Philippines-National Secretariat for Social Ac- 

tion (CBCP-NASSA). 

Sa kabila ng desisyon ng Department of Agrarian 
Reform (DAR) na nagbasura sa Stock Distribution Op- 
tion (SDO) at nag-uutos na agad ipamahagi ang lupa 
ng asyenda sa mga benepisyaryo nito, patuloy pa ring 
nagmamatigas ang maneydsment ng Hacienda Luisita 
Inc. (HLI) laban dito. 

Anim na taon matapos mangyari ang masaker sa 
Hacienda Luisita noong Nobyembre 2004, mailap pa 
rin ang hustisya para sa mga biktima. Kaugnay nito, 
mag-iipon ang LUPPA ng dagdag na suporta mula sa 
mamamayan para tulungan ang mga magbubukid na 
makamit ang hustisya. 


risasyon ngayon sa siyam na barangay na saklaw ng 
asyenda. Bukod sa mga Citizens Armed Forces Geo- 
graphical Unit (CAFGU), na iniulat na nagtatatag ng 
mga detatsment, nakatakdang idaos dito ang US-RP 
Balikatan Exercises. 

Ano ang motibo ng pagdaraos ng RP-US Balikatan 
Exercises sa asyenda? Ito ang tanong sa maneydsment 
ng HLI at sa administrasyon ni Benigno Aquino III ni 
Lito Bais, tagapangulo ng United Luisita Workers' 
Union (ULWU) at isa rin sa mga tagapagtatag ng 
LUPPA. Ani Bais, hindi naman kampo militar ang Lui- 
sita. May pagtingin siyang ginagamit ang RP-US Bali- 
katan Exercises para maghasik ng takot sa mga nag- 


Binatikos din ng alyansa ang umiigting na milita- 


puprotestang magbubukid. ABI 


Pagbasura, di pagrepaso sa VFA ang kailangan 


PAGBABASURA at hindi pagrere- 
paso sa RP-US Visiting Forces 
Agreement (VFA) ang sigaw ng 
bayan, ayon sa mga progresibong 
kinatawan sa resolusyong iniha- 
rap nila noong Oktubre 26. Nilag- 
daan ito nina Rep. Teddy Casiño 
ng Bayan Muna, Rep. Rafael Ma- 
riano ng Anakpawis, Rep. Antonio 
Tinio ng ACT Teachers at Rep. 
Raymond Palatino ng Kabataan 
Partylist. 

Binuo ni Benigno Aquino III 
noong Oktubre 1 ang Presidential 
Commission on the VFA. Pamumu- 
nuan ito ni Executive Sec. Paquito 
Ochoa Jr. at kasama niya bilang 
mga co-chairman sina Foreign 
Affairs Secretary Alberto Romulo 
at National Defense Secretary Vol- 
taire Gazmin, na kilalang mga ma- 
ka-imperyalistang US. Pinaabutan 
na umano ni Aquino si US Ambas- 
sador Harry Thomas Jr. sa pakay 
ng nasabing komisyon na repasu- 
hin ang mga probisyon ng VFA, 
partikular sa usapin ng kustodiya 
ng mga nagkasalang sundalo ng 
US. Nasisiyahan naman daw ang 
embahador ng US, na nagbilang 
ng kung anu-anong mga biyayang 
naibigay na umano ng VFA sa Pili- 
pinas. 

Anang mga progresibong mam- 

babatas, dapat tapusin na ang ta- 
gibang at makaisang panig na ka- 
sunduan na nilagdaan sa pagitan 
ng gubyerno ng Pilipinas at ng 
gubyerno ng US noong 1999. 
Bukod sa kanila, pursigido rin si 
Deputy Speaker Lorenzo Tañada III 
na mapawalang-bisa ang VFA. Ga- 
yundin ang hiling ng Senate Joint 
Resolution No. 3 na ihinain ni Sen. 
Miriam Defensor-Santiago, ang ta- 
gapangulo ng Legislative Over- 
sight Committee on the VFA. Sang- 
ayon din dito si Sen. Francis Pa- 
ngilinan na nagsabing pumapabor 
lamang ang naturang kasunduan sa 
mga Amerikano na hindi naman 
nagbabayad sa mga ispesyal na 
areglo sa kanilang pagbabase sa 
bansa. 

Ayon naman kay Rep. Luz Ila- 
gan ng Gabriela Women's Party, 
hindi totoong ayaw ni Aquino na 
maulit ang nangyari sa kaso ni US 
Marine Lance Corporal Daniel 
Smith. (Si Smith ay hinatulan ng 
Makati Regional Trial Court noong 
Disyembre 2006 na nagkasala sa 
panggagahasa sa isang Pilipina. Sa 
halip na makulong ito sa isang lo- 
kal na piitan ay inilipat ito sa US 
Embassy. Kalaunan ay pinawalang- 
sala si Smith ng Korte Suprema no- 
ong Abril 2009). 


Sa kabila ng pag-utos ni Aqui- 
no na repasuhin ang VFA, siya ay 
kumikiling sa pagpapanatili ng 
mga tropang Amerikano sa bansa. 
Tinukoy ni Ilagan na sa unang pag- 
bisita ni Aquino sa US, may dala ito 
pabalik sa bansa na $2.8 bilyon sa 
anyo ng mga pamumuhunan, kabi- 
lang na ang $434 milyon mula sa 
Millennium Challenge Corp. Kung 
mayroong ayudang ibinibigay ang 
US, tiyak na iyon ay may kapalit na 
mga kundisyon, anang kinatawan 
ng Gabriela Women's Party. 

Ang VFA, na niratipika ng Sena- 
do noong Mayo 27, 1999 ay nagpa- 
pahintulot sa pagpasok ng mga 
tropang Amerikano, mga barko de- 
gera at mga kagamitang militar ni- 
to at magtayo ng pansamantalang 
mga pasilidad militar saan mang 
bahagi ng bansa. Nitong Oktubre 
14-22, umabot sa 4,000 sundalong 
Amerikano ang naglunsad ng pag- 
sasanay-militar sa Central Luzon sa 
ilalim ng Cooperation Afloat and 
Readiness Training (CARAT). Sa- 
mantala, aabot na ngayon sa 700 
tropang Amerikano ang pirmeng 
nakaistasyon sa loob ng Camp 
Navarro sa Zamboanga City at lu- 
malahok sa mga operasyong pang- 
kombat sa Basilan, Sulu at iba 
pang bahagi ng Mindanao. [AB 

Kaso ni Karen Vertido, binigyang- 
katarungan ng CEDAW 
MATAPOS ang 14-taong pakikibaka, naka- 
mit ni Karen Vertido ang katarungan sa 
dinanas niyang panggagahasa. Ito'y ma- 
tapos maglabas ang United Nations Com- 
mittee on the Elimination of ALl Forms of 
Discrimination Against Women (CEDAW) 
noong Hulyo 16 ng resolusyong nagrere- 
komenda sa gubyerno ng Pilipinas na 
bigyan siya ng karampatang danyos ba- 
tay sa kabigatan ng mga paglabag sa 

kanyang mga karapatan. 

Kinastigo ng CEDAW ang isang korte 
sa Davao City na nagbasura sa kasong 
panggagahasa na isinampa ng biktima 
laban sa maimpluwensyang negosyan- 
teng si Jose Custodio. Si Vertido ay gina- 
hasa ni Custodio sa isang motel noong 
Marso 29, 1996. Si Custodio noon ang 
presidente ng Davao City Chamber of 
Commerce (DCCC) habang si Vertido ang 
executive director nito. Nakulong ang ne- 
gosyante ngunit pinalaya ito noong Abril 
2005 nang ibasura ng hukuman ang kaso. 

Idinulog ni Vertido ang kanyang kaso 
sa CEDAW sa tulong ng GABRIELA. 
Maaaring magdulog ng kaso sa CEDAW 
kung ubos na ang halos lahat ng mga da- 
luyan at mga pamamaraan para maituwid 
ang kaapihang dinanas ng biktima. Ang 
kaso ni Vertido ang kauna-unahang kaso 
ng reyp na idinulog sa CEDAW mula sa 
Asia-Pacific. AB) 

Arroyo, tumanggap ng pinakamalaking pork barrel 


TATANGGAP ng P2.2 bilyon pondo para umano sa imprastraktura 
si Rep. Gloria Arroyo para sa susunod na taon. Ito ang pinakama- 
laking pork barrel na tatanggapin ng sinumang kongresista. 

Ang pondong tatanggapin ni Arroyo para sa ikalawang distri- 
to ng Pampanga ay ilang ulit na mas malaki sa P200 milyong 
badyet ng Department of Public Works and Highways (DPWH) pa- 
ra sa buong prubinsya ng Pampanga. Ang inilaang pondo na ito 
para kay Arroyo ay katumbas ng pautang mula sa Japan Bank for 
International Cooperation at Korean Development and Cooperati- 
on Fund para sa mga proyekto sa naturang distrito. Inareglo ni 
Arroyo ang utang na ito noong presidente pa siya. Bukod pa ito 
sa P70 milyon pork barrel na tatanggapin niya taun-taon tulad 
ng minimum na tinatanggap ng bawat kongresista. 

Umani ng pagbatikos si Benigno Aquino III sa pagkunsinti sa 
napakalaking pork barrel ni Arroyo. Ayon sa Malacafiang, di ito 
dapat ituring na tulad ng karaniwang pork barrel dahil galing sa 
mga utang sa ibang bansa ang alokasyon. Isinaisantabi ng mga 
tagapagsalita ni Aquino na noong presidente pa si Arroyo, gina- 
mit niya ang kanyang kapangyarihan sa pagkopo ng gayong ma- 
lalaking ayuda at utang mula sa ibang bansa para sa kanyang dis- 
trito bilang paghahanda sa pagtakbo bilang kongresista. 

Ang pagtatanggol pa ngayon kay Arroyo ay pagbaling mula 
sa dating pagbatikos ni Aquino kay Arroyo sa manipulasyon nito 
sa mga pondo ng gubyerno para sa sariling kapakanan, kabilang 
na ang milyun-milyong pondong pangkalamidad na ikinonsentra 
niya sa sariling distrito. Sa halip na gamiting pantulong sa ma- 
mamayan sa panahon ng malalaking kalamidad ay inilabas na la- 
mang ito noong panahon ng eleksyon (pitong buwan makaraan 
ang matitinding bagyong Ondoy at Pepeng). 

Ang malambot ngayong pagtrato ni Aquino kay Arroyo ay ba- 
hagi pa ng kasunduang itinaguyod ng US noon pang panahon ng 
eleksyon para sa mapayapang pagkakasundo ng magkalabang re- 
aksyunaryong kampo. ABI 


Mga dokumento ng gera sa Iraq, isinapubliko ng Wikileaks 


NITONG Oktubre, inilagay ng Wiki- 
leaks sa website nito ang 400,000 
sikretong dokumentong nagdede- 
talye sa panggegera ng US sa Iraq. 

Ipinakikita sa mga dokumento 
ang pagkamatay ng umaabot sa 
109,000 katao nang dahil sa pang- 
hihimasok ng US sa Iraq, kabilang 
ang 66,000 sibilyan. Mas marami 
ito nang 15,000 sa dating naiulat 
na bilang ng mga sibilyang nasawi. 

Naunang inilabas ng Wikileaks 
ang 700,000 sikretong mga doku- 

mento ng gera ng US sa Afghanis- 
tan noong unang bahagi ng taon. 
Kabilang sa mga dokumentong 
inilabas ng Wikileaks ang mga ulat 
hinggil sa tortyur, pamamaslang at 
krimen sa digma. Ipinakikita rin sa 
mga dokumento ang mga ulat ng 
panggagahasa, pang-aabuso, tor- 
tyur at pamamaslang na isinasaga- 
wa ng mga papet na pulis at sun- 
dalo sa mga sibilyang Iraqi. Ang 
mga insidenteng ito ay hindi man 
lamang inimbestigahan ng US. 


Samantala, nanawagan sa US si 
Manfred Nowak, special rapporteur 
ng United Nations hinggil sa tor- 
tyur, na imbestigahan ang pagka- 
kasangkot ng mga pwersang militar 
ng US sa pang-aabuso sa karapa- 
tang-tao sa Iraq. Aniya, ang mga 
kasong ibinunyag ng Wikileaks ay 
tumutukoy sa malilinaw na pagla- 
bag sa UN Convention Against Tor- 
ture, at may obligasyon ang admi- 
nistrasyong Obama na imbestiga- 
han ang mga ito. ABI 

Baklasin ang mga balakid sa usapang 


pangkapayapaan 


pat na buwan mula nang maluklok ito, nabuo 
AF rin ng rehimeng Aquino ang panel para sa 
pakikipag-usapang kapayapaan sa National De- 
mocratic Front of the Philippines (NDFP). Kabilang sa 
hinirang ni Aquino ang mga personaheng kinikilalang 
tunay na interesado sa prosesong pangkapayapaan. 
Ito na ang unang positibong hakbang tungo sa 
muling pagbubukas ng matagal nang nauntol at naba- 
hurang usapan. Sa kabilang panig, ilang buwan na 
mula nang ipahayag ng NDFP ang kahandaan nitong 
harapin sa usapang pangkapayapaan ang rehimeng 
Aquino oras na magpakita ito ng kaseryosohan dito. 
Inaasahang muling masisimulan ang mga pag- 


uusap sa bungad ng 2011. 2N 


Subalit higit pa ang mga hamon sa pagtu- 
tuloy ng usapang pangkapayapaan. Marami 
pang dapat ayusin para umusad ito nang 
maayos. Pangunahin dito ang pangangaila- 
ngang alisin ng GRP ang mga itinayo nitong 
balakid na sumasagka sa muling pagbubukas ng 
pormal na pag-uusap. 

Higit sa paghi- 
rang ng kanyang 
mga sugo, kaila- 
ngang ipakita ni 
Aquino ang ka- 
seryosohan sa 
pag-uusap sa 
pamamagitan 
ng pagtatagu- 
yod at paggalang 
sa mga dati nang 


Sabwatang Akbayan at 
rehimeng US-Aquino 


Mga tampok 
sa isyung ito... 


PAHINA 3 


Pagtutol sa 
pagmimina, lumalawak 


kasunduang pinirmahan ng NDFP at GRP. Dapat niyang 
pawiin ang lahat ng mga naging hakbang ng dating 
rehimen na naging mapangwasak sa usapang pangka- 
payapaan. 

Dapat kilalanin at mahigpit na itaguyod ang Joint 
Agreement on Safety and Immunity Guarantees (JA- 
SIG) na siyang nagbibigay-proteksyon sa mga konsul- 
tant at istap ng magkabilang panig na sangkot sa ne- 
gosasyon. Makailang ulit itong nilapastangan ng rehi- 
meng Arroyo sa pag-atake sa mga konsultant at istap 
ng NDFP. 

Humihingi ng katarungan ang mga kaso ng pagdu- 
kot sa mga tauhan ng NDFP na sina Leo Velasco, Pru- 
dencio Calubid at Rogelio Calubad at iba pa. Da- 
pat nang agad mapalaya ang anim pang naka- 
kulong. Ang mandamyento de aresto laban ki- 
na Ka Luis Jalandoni, tagapangulo ng nego- 
tiating panel ng NDFP at Ka Jose Ma. Si- 
son, punong pampulitikang konsul- 

tant ng NDFP at iba pang si- 


NI nampahan ng gawa-ga- 


wang mga kasong 
kriminal ay nakasa- 
sagka sa malaya ni- 
lang paglahok sa 
usapang pang- 
kapayapaan. 
Hangga't wa- 
lang malinaw na pahayag 
ang GRP tungkol sa pagta- 
lima nito sa JASIG, nasa ala- 
nganin ang planong pag-uwi sa 


Pagpapatanim ng 
kasaba ng Cojuangco- 

